Jilin

Jilin (吉林 txinera sinplifikatuz), Txinako Herri Errepublikako probintzia baten izena da. Probintziak 187.400 kilometro koadroko azalera dauka eta 2004ko erroldaren arabera 27.090.000 biztanle bizi ziren bertan.

 Inguru naturala eta kokapena 
Jilin probintziaren mugakideak honakoak dira: Ipar Korea eta Errusia ekialdean, Heilongjiang probintziarekin hegoaldean, Liaoning probintziarekin hegoaldean, eta Barne Mongoliarekin mendebaldean.

Probintziako hiriburua Changchun da.

 Geografia 
Jilin probintziak, mota desberdineko lehengai eta mineralak dauzka (guztira 136 mota desberdin). Horietako gehienak ustiatzen hasi ziren XX. mendearen bigarren erditik aurrera, eta gaur egun Txinako gune industrial nagusienetako bat da, ehundaka meategirekin. Horrez gain, Jilinen Txinako medikuntza tradizionalerako 27.000 landare eta 9.000 belar lortzen dira.

Probintziako punturik garaiena hego-ekialdean dago 2.691 metroko Baiyun mendian, Changbai mendietan. Mendilerro honek Jilin probintzia hego-ekialde osoa zeharkatzen du. Probintziako bestelako mendizerrak, Jilinhada, Zhang Guangcai eta Longgang mendiak dira.

Ibairik garrantzitsuenak Yalu eta Tumen ibaiak dira, probintziako hego-mendebaldeko muturrean, Ipar Korea eta Txinako Herri Errepublikako mugan. Bi ibai hauek Liao ibaiaren ibaiadarrak dira.

 Klima 
Jilin probintziak, montzoiak baldintzaturiko klima kontinentala dauka, negu oso hotz eta uda labur eta beroekin. Urtarrileko batez besteko tenperaturak -20 eta -14 °C bitartekoak dira, nahiz eta noizbehinka termometroa -40 °C jaitsi daitekeen. Urteko batez besteko prezipitazioak 350 eta 1.000mm artean egon ohi dira dira.

 Banaketa administratiboa 
 Mapa # Izena Txinera sinplifikatuz Pinyineraz Mota450px1Changchun长春市Chángchūn ShìPrefektura mailako hiria2Baicheng白城市Báichéng ShìPrefektura mailako hiria3Baishan白山市Báishān ShìPrefektura mailako hiria4Jilin Hiria吉林市Jílín ShìPrefektura mailako hiria5Liaoyuan辽源市Liáoyuán ShìPrefektura mailako hiria6Siping四平市Sìpíng ShìPrefektura mailako hiria7Songyuan松原市Sōngyuán ShìPrefektura mailako hiria8Tonghua通化市Tōnghuà ShìPrefektura mailako hiria9Yanbian (Korearra)延边朝鲜族自治州Yánbiān Cháoxiǎnzú ZìzhìzhōuPrefektura autonomoa

 Politika 
Jilin probintziako gobernadorea Han Changfu da. Txinako Alderdi Komunistak probintzian duen ordezkaria Wang Min da.

 Garraioa 
 Aireportuak 
 Kokapen Hiria NAZE NAGE Aireportuaren izena JILIN Changchun ZYCC CGQ Changchun Longjia Nazioarteko Aireportua Jilin Hiria ZYJL JIL Jilin Aireportua Tonghua ZYTN TNH Tonghua Liuhe Aireportua Yanji ZYYJ YNJ Yanji Chaoyangchuan Aireportua

 Kanpo estekak 

  Jilingo gobernuaren webgunea.

Kategoria:Txinako probintziak
Kategoria:Jilin